לא אתחתן עם בתך
במטבחך מרעיש מקרר איכותי מתוצרת כחול-לבן ; ובעלך את הכלב נוהג להוציא בכל ערב לטיול בגן ; את אישה נפלאה מהסוג הישן וביתך בקפידה מרוהט ; וסירי תבשיליך שולחים ניחוחות עד לקצה הרחוב כמעט ; ארנונתך משולמת בזמן ; וקנסות לא ידעת מאודך ; אך לא לא לא לא ; לא אתחתן עם בתך ; בנעלי בית רכות ממתינה את בנחת לגיל הפרישה הקרב ; ובכוס של תה מתכסה את בערב מפני הסגריר שבלב ; יכול הייתי אצלך בסלון למצוא מדי פעם מנוח ; ולבוא אצלך עם עגלת תינוקות בשבת זה אפילו קצת נוח ; עציצייך פורחים נפלאות ; נקשרים בסורגי חלונך ; אך לא לא לא לא ; לא אתחתן עם בתך ; בארון המטבח היפה מכולם שומרת את שלל עוגיות ; ובפינת האוכל קערה של ממש מלאה בספק פירות ; ספרות מקור בין מצעייך מושלכת לעת תחליטי לישון ; ובפרוץ מבזק אמונים את שומרת לחדשות הערוץ הראשון ; את יפה ממש כמו פעם ; על כך יעיד חיוכך ; אך לא לא ושוב פעם לא ; לא אתחתן עם בתך; 